cyanic-selkie/wikianc huggingface dataset:
Tay Head
Tay Head er eit klipperikt nes 6 nautiske mil (11 km) aust for Mount Alexander, som strekkjer seg ut i Firth of Tay på sørkysten av Joinville Island. Namnet vart gjeve av United Kingdom Antarctic Place-Names Committee (UK-APC) i 1963 og er kalla opp etter Firth of Tay i Skottland.
Ben Venue
Ben Venue (skotsk-gælisk A' Bheinn Mheanbh) er eit fjell i Trossachs i Skottland. Toppen ligg om lag 2 km sørvest for enden av Loch Katrine. Fjellet har ei høgd på 729 meter over havet.
Bobby Whitlock
Robert Stanley Whitlock er ein USA-amerikansk songar, låtskrivar og musikar. Han er mest kjend som medlem av bluesrockbandet Derek and the Dominos med Eric Clapton i 1970 og 1971. Karrieren til Whitlock byrja med Memphis soul-artistar som Sam & Dave og Booker T. & the M.G.'s før han vart med i Delaney & Bonnie and Friends i 1968. Dette førte til at Whitlock deltok på innspelinga av George Harrison-albumet All Things Must Pass i London i 1970 og at Clapton tok han med i Derek and the Dominos. På det einaste albumet til bandet, det kritikarroste Layla and Other Assorted Love Songs, skreiv Whitlock eller var medlåtskrivar på, sju av fjorten songar på albumet, inkludert «Tell the Truth», «Anyday» og «Why Does Love Got to Be So Sad?»
Whitlock spelte inn fire soloalbum i 1970-åra, mellom andre Bobby Whitlock og Raw Velvet, og spelte på album av Clapton, John Lennon, Dr. John og The Rolling Stones. Han trekte seg så tilbake frå musikken før han gav ut It's About Time i 1999. Etter ette har Whitlock spelt i lag med kona si, CoCo Carmel, og sidan 2006 med andre musikarar basert i Austin i Texas.
Diskografi
Soloalbum
Andre kjende innspelingar
Marko Perković
Marko Perković er ein kroatisk songar.
Ragnar Kvam jr.
Ragnar Kvam jr. er ein norsk forfattar, globetrotter og journalist.
Kenta Hasegawa
Kenta Hasegawa er ein tidlegare japansk fotballspelar.
Ragnar Kvam jr.
Kvam er utdanna cand.philol. med hovedfag i historie ved Universitetet i Oslo. Han har arbeidd som journalist i Dagbladet. I 1987 selde Kvam alt han åtte, kjøpte ein 37 fot sin seilbåt (Bostrøm 37) med namn «Northern Quest» og la ut på ein omfattande jordomseiling. I dei tre ferdskildringane Oppbrot, Havet har meg no og Ein sjøreise til Sibir skriv han åpenhjertig og personleg om dei ulike etappane frå denne reisa. Siste etappane reiste han saman med sin ektefelle, Sidsel Wold.
Hans bok om polfareren Hjalmar Johansen kasta eit heilt nytt lys over omstenda rundt Hjalmar Johansens konflikt med Roald Amundsen under sørpolferda. I Straffa skriv han om den norske straffangen Knud Bull, komponisten Ol Bulls ukjende bror som vart dømt for falskmynteri i London og deportert til Australia. I sin bok Dei fire store er Kvam tilbake til polarheltene. Her beretter han om Nansen, Amundsen, Shackleton og Scott, og kva som kjenneteiknar leiaråtferda deres.
Bibliografi
Flere av Kvams bøker er utgitt som lydbøker
Eurovision Song Contest 1963
Eurovision Song Contest 1963 (ESC 1963) var den åttande gongen Eurovision Song Contest vart arrangert. Konkurransen vart halden i BBC Television Centre i London i Storbritannia. Finalen fann stad laurdag 23. mars. Danmark vann konkurransen med den danske songen «Dansevise», framført av Grethe Ingmann og Jørgen Ingmann.
Mills Peak på Sør-Georgia
Mills Peak er eit fjell 1 nautisk mil (1,9 km) sørvest for Cape Douglas, med ei høgd på 625 moh nord på Barff Peninsula på Sør-Georgia. Det vart namngjeve av United Kingdom Antarctic Place-Names Committee (UK-APC) i 1988 etter løytnant Keith P. Mills som kommanderte troppen frå Royal Marines ved King Edward Point under striden mellom Storbritannia og Argentina, 3. april 1982.
Turnbull Point
Turnbull Point er eit eksponert, klipperikt nes på vestenden av D'Urville Island i Antarktis. Etter landmålingar av Falkland Islands Dependencies Survey (FIDS), 1959–61, vart det kalla opp etter David H. Turnbull, kaptein på FIDS/BAS-skipet Shackleton, 1959-69.
Sarkhar
Sarkhar er ein landsby i Dhofar guvernement, sørvest i Oman.
Murphy Wall
Murphy Wall er ei rekkje fjelltoppar som strekkjer seg frå nord til sør og som dannar ein vegg langs vestsida av Gracebreen på nordsida av Sør-Georgia. Den høgaste av toppane er 905 moh. Dei vart kartlagde av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter Robert Cushman Murphy, ein amerikansk ornitolog som gjorde observasjonar og innsamlingar i Bay of Isles i 1912-13 for American Museum of Natural History i New York.
Ytre Rendal sokn
Ytre Rendal sokn er eit kyrkjesokn i Den norske kyrkja. Det ligg under Nord-Østerdal prosti i Hamar bispedøme, og femner delar av Rendalen kommune. Soknekyrkje for området er Ytre Rendal kyrkje som står på Otnes.
Hake
Hake er den nedste delen av menneskeandletet, nedom munnen. Ho er danna av den framspringande delen av underkjeven og er karakteristisk hjå moderne menneske. Tidlegare mennesketypar hadde ikkje hake.
Som kjeveforma i det heile, er haka knytt til utviklinga av talefunksjonen. Den auka kjevebreidda gjev tunga meir rørslefridom, som fører til at festet for tungemusklane blir forsterka på innsida av haka, og som vidare fører til ytterlegare vekst av hakeframspringet.
Haker kan ha ulike utformingar som byggjer på utforminga av underkjeven. Ein kjend variant er kløft i haka, der midten av haka har eit Y-forma søkk. Dette er ofte ein arveleg eigenskap som er dominant etter Mendels arvelover, men kan påverkast av miljøfaktorar. Kløfta kan koma av at venstre og høgre del av underkjeven, eller underkjevemusklane, ikkje har grodd heilt saman i fosterstadiet. I andre individ kan ei kløft utvikla seg over tid, til dømes om eine kjevedelen er lengre enn den andre.
Andematslekta
Andematslekta (Lemna) er ei planteslekt i myrkonglefamilien. Slekta var tidlegare rekna til andematfamilien (Lemnaceae), men er no rekna inn i myrkonglefamilien.
Artar
I Noreg veks desse artane:
Jul på Sunnmøre
Jul på Sunnmøre er eit julehefte som vert utgjeve av Sunnmøre Frilynde Ungdomssamlag. Første heftet kom i 1967. Initiativtakarar var Ivar Grøvik, Ivar Grimstad og Asbjørn Bortne. Desse tre stod og for utgjevinga av det første heftet, etter at årsmøtet i Ungdomssamlaget hadde vedteke at eit julehefte skulle utgjevast, at namnet skulle vere Jul på Sunnmøre, og at eit eventuelt overskot skulle gå til fond for Sunnmørsprisen. I åra som følgde var det Grøvik som stod for det meste av arbeidet med juleheftet.
Parabiago
Parabiago er ein by og ein kommune i provinsen Milano i Lombardia-regionen i Italia. Kommunen har i kring 26 000 ibuarar og omfattar ei flatevidd på 14,2 km². Parabiago ligg på nordvestsida av provinshovudstaden Milano, ca 22 kilometer frå sentrum av storbyen.
Parabiago er kjend frå tidleg historisk tid. Gjennom industrialisering voks småbyen mykje på 1800-talet, særleg sidan han låg så lagleg til ved vegen mellom Milano og Sveits.
Süphan
Süphan (tyrkisk Süphan Dağı, kurdisk Sîpana Xelatê, armensk Սիփան լեռ, Նեխ Մասիք, Ծիպան, Սուփխան: Sipan, Negh Masik, Tzipan) er ein stratovulkan aust i Tyrkia, like nord for Vansjøen. Det den nest høgaste vulkanen og fjellet i Tyrkia og Det armenske høglandet, etter Ararat.
Masahiro Fukuda
Masahiro Fukuda er ein tidlegare japansk fotballspelar.
Tirat Carmel
Tirat Carmel, tidlegare Ṭīrat el Lōz, (hebraisk skrift, arabisk طيرة اللوز), Tirat HaCarmel eller Al-Tira, er ein by i Haifa distrikt i Israel. I følgje Israelsk statistisk sentralbyrå (CBS) mot slutten av 2007 hadde byen eit folketal på 18 700.
Den moderne byen vart grunnlagd på staden til den arabiske landsbyen al-Tira.
Tirat Carmel fekk offisielt bystatus i 1992.
Historie
Tirat Carmel er bygd på ruinane av byen al-Tira. Krossfarane kalla han St Yohan de Tire. Han vart styrt av osmanarane seint i mellomalderen og renessansen og var eit jordbruksområde med kveite, geiter og anna gardsdrift. Byen var kjend for produksjon av oliven og mandlar.
Christian Myklebust
Christian Myklebust er ein norsk fotballspelar. I 2012-sesongen spela han i angrep for Aalesund i den norske Eliteserien. Myklebust fekk éin kamp i cupen for Aalesund i 2010. Han debuterte i Tippeligaen som innbytar i den første serierunden i 2011-sesongen, heime mot Fredrikstad. Allereie i fjerde serierunde same sesong debuterte han frå start, i ein bortekamp mot Odd Grenland.
Ben Vorlich ved Loch Earn
Ben Vorlich (skotsk-gælisk Beinn Mhùrlaig) er eit fjell sør i Dei skotske høglanda i Skottland. Det grenser i nord til Loch Earn og i vest til Loch Lubnaig. Byen Callander ligg i sør. Fjellet har ei høgd på 985 meter over havet.
Tirat Carmel
Demografi
I følgje CBS var den etniske samansetnaden i byen i 2001 99,6 % jødar og andre ikkje-arabarar, utan ein større arabisk folkesetnad.
Sehab
Sehab er ein landsby i Dhofar guvernement, sørvest i Oman.
Bresso
Bresso er ein by/forstad og ein kommune i provinsen Milano i Lombardia-regionen i Italia. Kommunen har i kring 26 000 ibuarar og dekker tre km², noko som gjer at kommunen med ein folketettleik på over 8 000 menneske per km² er den tettast befolka kommunen i heile Nord-Italia, og ein av dei tettast befolka i heile landet. Bresso ligg inntil provinshovudstaden Milano, i kring åtte kilometer nord for sentrum av storbyen. I kommunen er ein flyplass open for all flytrafikk som ikkje får lande på dei to store flyplassane i Milano-provinsen.
Trådstjertar
Trådstjertar er ei biologisk slekt Discosura av kolibriar med fem medlemmer som samla har eit leveområde frå Costa Rica til Rio de Janeiro. Slekta er ein del av stammen Lesbiini, «koketter», innanfor underfamilien Lesbiinae.
Skildring
Trådstjertar er små, i hovudsak kopargrøne kolibriar med eit iaugefallande kvitt band over overgumpen og med kvite flekker på kroppssidene. Hannane har lange og djupt kløfta halar, medan hoene har korte halar, relativt korte, rette nebb og viser tydelege mønster på undersida. Dette er skogbaserte kolibriar som spesielt favoriserer skog i relativt lågtliggande fjellsider og ein art, ringtrådstjert (Discosura langsdorffi) berre i lågtliggande skog 100-300 moh. Typisk er hannar 10-11 cm lange, hoene 6,5 til 8 cm.
Artslista
Trådstjertar i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler. IUCN kategori er etter HBW and BirdLife Taxonomic Checklist.
Pete Best
Pete Best er ein britisk musikar, mest kjend som den opphavlege trommeslagaren i The Beatles.
Etter dei flytta frå India til Liverpool i 1945, starta mor hans, Mona Best, The Casbah Coffee Club i kjellaren i huset til Best i Liverpool. Kafeen vart særs populær og The Beatles (då kjend som The Quarrymen) spelte nokre av dei første konsertane sine her. Best spelte her først med bandet sitt The Black Jacks, og seinare med The Beatles.
Best vart med The Beatles den 12. august 1960, berre dagen før dei reiste til Hamburg for å halde konsertar. Han vart invitert etter at dei hadde sett Best spela med The Blackjacks i The Casbah Club i Liverpool.
Danny Weis
Danny Weis er ein USA-amerikansk gitarist, mest kjend som opphavleg medlem i både Iron Butterfly og Rhinoceros, og som medlåtskrivar på den einaste hitten til Rhinoceros, «Apricot Brandy». Sjølv om han slutta i Iron Butterfly etter berre eitt album på grunn av krangling i bandet, var arbeidet hans i bandet ei inspirasjonskjelde for dei gjennom det meste av historia deira, sidan erstattaren hans Erik Brann prøvde å etterlikne spelestilen hans. Weis sa seinare «Erik Braunn erstatta meg i Iron Butterfly, og om eg hugsa det rett så kjøpte han mykje av utstyret mitt, somme av kleda mine, dei prøvde praktisk talt å klone meg...»
Etter Rhinoceros vart oppløyst i 1970 var Weis ei kort stund medlem i The Rascals. Han skipa så bandet Blackstone i lag med fleire medlemmar frå Rhinoceros, som vart oppløyst etter å ha gjeve ut eitt album.
I 1979 var Weis bandleiar og gitarist i «The Rose Band» i filmen The Rose med Bette Midler.
I desember 2006 kom det første soloalbumet hans ut, eit instrumentalt smooth jazz-album kalla Sweet Spot, som kom ut på Marshmellow Records.
Nachtigal Peak
Nachtigal Peak er eit fjell på ein utstikkar nordover frå søraustenden av Allardyce Range på Sør-Georgia. Det har ei høgd på 1160 m på vestsida av toppen av Cookbreen, 4 nautiske mil (7 km) aust for Nordenskjöld Peak. Namnet «Kleine Pic» vart gjeve fjellet av den tyske gruppa under Det internasjonale polaråret, 1882-83. South Georgia Survey, 1951–52, rapporterte at dette namnet ikkje var særleg skildrande for dette fjellet og forkasta namnet. Namnet Nachtigal Peak, tilrådd av United Kingdom Antarctic Place-Names Committee (UK-APC) i 1954, kjem frå nærliggande Nachtigalbreen, som vart namngjeven av den tyske gruppa 1882-83.
Fredrikke Mørck
Fredrikke Andrea Møllerup Mørck var ei norsk kvinnesakskvinne, fødd og død i Trondheim.
Mørck var dotter til ein tollar. Ho tok lærarskuleeksamen i 1880 og arbeidde som guverante, lærar og skulestyrar ved ulike skular i hovudstaden fram til 1910. Ho skipa i 1900 Høiere Skolers Lærerindeforening og i tillegg eit engasjementskontor for lærarinner i høgre skular. Ho var leiar for Norsk Kvinnesaksforening frå 1926 til 1930.
Mørck var med å redigere det store verket Norske kvinder, en oversigt over deres stilling og livsvilkaar i hundreaaret 1814-1914, som kom ut i 1914. Til liks med meiningsfellen Gina Krog ynskte Mørck snøgge endringar og var derfor aktiv i Landskvindestemmeretsforeningen. I 1916 tok Mørck over redaktørstolen i kvinnesakstidsskriftet Nylænde etter Krog, og var redaktør i tidsskriftet til 1927. Ho representerte Noreg på mange internasjonale kongressar.
Sidsel Wold
Sidsel Margrethe Wold er ein norsk journalist og forfattar. Frå 2007 til 2011 var ho NRK sin korrespondent i Midtausten.
Arbeid
I 1978 reiste Sidsel Wold til Israel, der ho arbeidde som kalverøktar på ein kibbutz. Heime i Noreg vart ho dagleg leiar i Norske Kibbutz Vener (NORKIV), som arbeidde med å tilretteleggja for kibbutzopphaldet til norske ungdomar. Wold seier sjølv at ho i 1980-åra var i ferd med å konvertera til jødedomen, ein periode åt ho kosher og gjekk jamleg i synagogen. Ho engasjerte seg òg i organisasjonen Med Israel for fred, der ho vart vald inn i hovudstyret, og var redaktør for organet Midtøsten i Fokus. Ho byrja på Universitetet i Oslo i 1981, og heldt samstundes kontakt med det jødiske miljøet i Noreg. Wold har budd i Israel fleire gonger sidan, blant anna for å studera arabisk i 2003.
Sidsel Wold har jobba i ulike NRK-avdelingar, både som programleiar i radioen, TV-reporter og vikarierande utenrikskorrespondent i Midtausten. Ho har også vore journalist i Morgenbladet.
Neighbour Peak
Neighbour Peak er ein fjelltopp 1 nautisk mil (1,9 km) vest for Pirner Peak ved Royal Bay på Sør-Georgia. British Combined Services Expedition, 1964–65, indentifiserte dette fjellet som «Nachbar» (tyder nabo), namnet nytta av den tyske ekspedisjonen under Schrader, 1882-83. United Kingdom Antarctic Place-Names Committee (UK-APC) tilrådde i 1971 at «Nachbar» vart omsett til engelsk.
Hunt Peak
Hunt Peak er eit pyramideforma fjell, 610 moh, på nordsida av innløpet til Stonehouse Bay på austkysten av Adelaide Island i Antarktis. Det vart oppdaga og først grovt kartlagd i 1909 av Den franske antarktisekspedisjonen under Jean-Baptiste Charcot. Det vart kartlagd på ny i 1948 av Falkland Islands Dependencies Survey (FIDS), som namngav neset som dette fjellet ligg ved etter sersjant Kenneth D. Hunt, ein flymekanikar for ekspedisjonen i 1950. Vidare landmåling i 1957–58 frå FIDS synte at det ikkje var noko definertbart nes i nærleiken og namnet vart nytta om fjellet i staden.
Lej da la Tscheppa
Lej da la Tscheppa er ein innsjø oppfor Sils-Maria i Engadindalen i Graubünden i Sveits. Han har eit overflateareal på 7,96 ha i ei høgd 2616 moh. Han får vatn frå Crasta-Tscheppa-breen (smelta i 2003).
Storandematslekta
Storandematslekta (Spirodela) er ei planteslekt i myrkonglefamilien. Slekta var tidlegare rekna til andematfamilien (Lemnaceae), men er no rekna inn i myrkonglefamilien.
Artar
Prikkandemat blir i somme klassifiseringar rekna til ei eiga slekt, Landoltia, som L. punctata.
Tendürek
Tendürek (tyrkisk Tendürek Dağı, armensk Թոնդրակ, Tondrak) er ein skjoldvulkan i provinsane Ağrı og Van aust i Tyrkia, nær grensa til Iran. Den langstrekte vulkanen stig 1800 meter opp frå Doğubeyazıtsletta sør for Ararat. Det sist kjende utbrotet var eit gass- og oskeutbrot i 1855. Det opphavlege armenske namnet på fjellet var Tondrak; området kring Tondrak er kjend som fødestaden for den armenske Tondrakitt-rørsla i 950-åra, som var basert på ein ideologi frå paulicianismen.
Olivenkronefamilien
Olivenkronefamilien er ein biologisk familie av fire artar mellomstore sporvefuglar med utbreiingsområdet i Mellom-Amerika og Sør-Amerika.
Dei fire artane var tidlegare medlemmer av tanagarfamilien, Thraupidae, men frå 2017 er sett inn i sin eigen familie med det vitskaplege namnet Mitrospingidae.
Fjørdraktene til tre av artane er gjennomgåande i olivengrønt til gult, raudnebbtanagar skil seg ut med sin drakt i svart og kvitt. Alle artane er knytt til relativt fuktige og lågtliggande skogshabitat, tepuiolivenkrone opptil 1800 moh. Dette er standfuglar. Dei er klassifiserte som globalt livskraftige, LC, av IUCN.
Artslista
Olivenkronefamilien i rekkjefølgje etter eBird/Clements Checklist v2019 med norske namn etter Norske navn på verdens fugler:
Douglas DC-1
Douglas DC-1 var eit passasjerfly laga av Douglas Aircraft Company i 1933. Det var den første modellen i den berømte DC-serien (Douglas Commercial) deira.
Historie og utvikling
Utviklinga av desse flya kan førast tilbake til ei flyulukke i 1931 der den norskætta populære idrettshelten og fotballtrenaren Knute Rockne omkom. Etter denne ulukka med ein Fokker Trimotor frå TWA (Transcontinental and Western Air Inc.), seinare Trans World Airlines, som var forårsaka av vengebrot i trekonstuksjonen, avgjorde amerikanske flystyresmakter at alle passasjerfly frå no av skulle ha metallvenger. Eit anna krav var at flyet skulle kunna fly vidare viss éin motor fall ut. TWA kontakta fire flyfabrikker om bygging av eit tre-motors fly som kunne imøtekoma dei nye krava. Ein rekna den gongen med at eit fly måtte ha minst tre motorar for å kunna fly med éin motor ute av drift. Douglas Aircraft Company la fram eit forslag til eit to-motors fly i metall for 12 passasjerar. Flyet overskreid langt krava frå TWA. Det var lydisolert, hadde oppvarma cabin og var i stand til å gjennomføra flyging og ei kontrollert landing på éin motor.
Grunnleggjaren til fabrikken, Donald Douglas Sr., skal ha vore tvilande til å delta i utfordringa frå TWA, då han meinte at behovet for slike fly ville vera mindre enn dei 100 som var naudsynt for å dekka utviklingskostnadane.
Det vart berre produsert eit eksemplar av flyet, som vart namngjeve Douglas DC-1 (Douglas Commercial). Det flaug fyrste gong 1. juli 1933.
Pioltello
Pioltello er ein by og ein kommune i provinsen Milano i Lombardia-regionen i Italia. Kommunen har i kring 37 000 ibuarar og dekker ei flatevidd på 13,1 km². Pioltello ligg i kring 14 kilometer aust for provinshovudstaden Milano.
Maiden Castle i Dorset
Maiden Castle er ei bygdeborg frå den engelske jernalderen. Strukturen ligg 2,6 km sørvest for Dorchester i det engelske countyet Dorset.
Dei eldste arkeologiske teikna på menneskeleg aktivitet i området består av ei rekkje vollar frå yngre steinalder. Kring 1800 fvt., under bronsealderen, blei staden brukt til å dyrka avlingar, og blei deretter forlaten. Maiden Castle sjølv blei bygd kring år 600 fvt. I den tidlege fasen var det eit relativt lite område på 16 hektar med ei ganske enkel utforming som minnar mykje om liknande bygdeborger i Storbritannia. Kring 450 fvt. blei anlegget utvida kraftig, og det omkransande området blei tredobla i omfang til kring 47 hektar. Dette gjer det til den største bygdeborga i Storbritannia, og ifølgje nokre definisjonar den største i Europa. Samtidig med utviding blei forsvarsverka til Maiden Castles gjort meir komplekse med tilføying av fleire murar, vollar og vollgraver. Kring år 100 fvt. byrja folkesetnaden på festninga å gå tilbake, og blei konsentrert kring den austlege delen av området. Staden var folkesett minst til den romerske perioden, då området var under kontrollen til den keltiske stamma durotriges.
Etter den romerske erobringa av Britannia i det første hundreåret verker det som om Maiden Castle blei forlate, sjølv om romarane kan ha vore militært til stades der. Ved slutten av 300-talet blei det oppført eit tempel og sekundære bygningar. På 500-talet var staden heilt forlaten, og han blei brukt som landbruksjord i mellomalderen.
Maiden Castle var inspirasjon for komponisten John Ireland og forfattarane Thomas Hardy og John Cowper Powys. Forsking på bygdeborger blei utbreidd på 1800-talet av arkeologen Augustus Pitt Rivers. På 1930-talet utførte arkeologane Mortimer Wheeler og Tessa Verney Wheeler dei første arkeologiske utgravingane av Maiden Castle, noko som gjorde bygdeborga betre kjend for allmugen. Det blei utført fleire utgravinger under Niall Sharples, som gav meir kunnskap om staden, og ein del av borga blei reparert på grunn av dei store tala på vitjande som kom til staden. I dag er Maiden Castle verna som eit Scheduled Ancient Monument og er drive av English Heritage.
Charlotte Kalla
Marina Charlotte Kalla er ein svensk langrennar frå Tärendö i Pajala kommun. Ho vart olympisk meister på 10 km fristil under vinter-OL i Vancouver i 2010. I 2008 vann ho ski-tevlinga Tour de Ski og vart tildelt Jerring-prisen, medan ho og Ida Ingemarsdotter i 2011 vart verdsmeistrar i vekslingstafetten under VM i Oslo.
Aktiv
I februar 2007 gjorde Kalla sin VM-debut i Sapporo i Japan. Der kom ho på sjuandeplass på 15 km. Ho fylgde opp med ein femteplass på 10 km fristil og vart dermed på ny beste svenske deltakar.
Sitt store internasjonale gjennombrot fekk Kalla då ho vann Tour de Ski 2007/08 framom finske Virpi Kuitunen. I verdscupen 2007/08 enda ho på fjerdeplass. Ho vart tildelt Jerring-prisen for 2008 og var ein av hovudkandidatane til å få Svenska Dagbladet si gullmedalje.
Sesongen 2008/09 vann Kalla verdscuppremieren i Gällivare. Føre Tour de Ski 2008/09 vart ho forkjølt og mista dermed sjansen til å forsvare meistertittelen. I ski-VM 2009 i Liberec tok ho på sisteetappen det svenske stafettlaget frå sjetteplass til bronse. Hennar fremste individuelle plassering vart ein sjuandeplass i sprint-tevlinga, etter to fall i semifinalen.
Oslorapporten
Oslorapporten var og er eit døme på spektakulære lekasjar når det gjeld militær etterretning. Rapporten vart skriven av ein tysk matematikar og fysikar, Hans Ferdinand Mayer, i byrjinga av november 1939 under ei reise til Oslo i Noreg. Han inneheld nøyaktig informasjon om tyske våpensystem som fantest då, og om vidare planar for slike.
Charlotte Kalla
Aktiv
Under dei olympiske vinterleikane 2010 vann Kalla gullmedaljen på 10 km fristil. Fire dagar seinare vart ho nummer åtte på 15 km. Kalla tok så ein sølvmedalje saman med Anna Haag i team-sprinten. I den avsluttande tevlinga i 30 km klassisk stil kom Kalla på sjetteplass, knapt 18 sekundar etter bronsevinnaren Aino-Kaisa Saarinen frå Finland.
Oslorapporten
Mayer sende rapporten anonymt til den britiske ambassaden i Oslo, som vidaresende han til MI6 i London for vidare analyse. Rapporten viste seg å vere særs verdifull for britisk utvikling av elektroniske mottiltak, spesielt innan radarteknologi som støtte til navigasjon og målfatting. Denne informasjonen var avgjerande for å vinne Slaget om Storbritannia.
Charlotte Kalla
Aktiv
På opningsdistansen 15 km under vinter-OL 2014 i Sotsji, kjempa ho på oppløpet om gullmedaljen i øvinga, men måtte gje tapt for Marit Bjørgen og fekk dermed OL-sølv.
Brian Epstein
Brian Samuel Epstein var ein britisk musikkentrepenør og manager for The Beatles. Gjennom familieselskapet NEMS (North End Music Stores) var han òg manager for fleire andre artistar som Gerry & The Pacemakers, Billy J. Kramer and the Dakotas, Cilla Black og The Remo Four.
The Beatles spelte inn ein demo i Decca sine studio, som Epstein betalte for. Seinare overtalte han George Martin om å lytte til opptaka, sidan Decca ikkje var interessert i å signere The Beatles. Epstein fekk så tilbod om kontrakt (etter Martin hadde møtt gruppa) hos EMI-avdelinga Parlophone, sjølv om dei tidlegare hadde fått avslag hos nesten alle andre britiske plateselskap.
Epstein døydde av ein uheldig narkotikaoverdose i heimen sin i London i august 1967. Epstein har fått æra for suksessen The Beatles oppnådde tidleg i karrieren ved måten han styrte bandet på og hans sans for stil. Paul McCartney sa om Epstein: «Om nokon var den femte Beatle, så var det Brian»
Kjelder
''
Ruy Ramos
er ein tidlegare japansk fotballspelar.
Fredrik Ulvestad
Fredrik Stensøe Ulvestad er ein norsk fotballspelar. I 2012-sesongen spela han på midtbanen for Aalesund i den norske Eliteserien. Han debuterte for A-laget til Aalesund i Tippeligae i 2010-sesongen, då han spelte éin seriekamp. I starten på 2011-sesongen spelte han fleire seriekampar.
Nordenskjöld Peak
Nordenskjöld Peak er eit kjenneleg, delvis snødekt fjell, 2355 moh, som ligg ved toppen av Nordenskjöldbreen og like aust for Mount Roots i Allardyce Range på Sør-Georgia. Namnet kjem frå nærliggande Nordenskjöldbreen (som igjen er kalla opp etter den svenske oppdagaren Otto Nordenskjöld), og vart gjeve av David Ferguson, ein skotsk geolog som vitja Sør-Georgia i 1911-12.
Iisalmi
Idensalmi, finsk Iisalmi, er ein bykommune nordaust i landskapet Norra Savolax (finsk Pohjos-Savo) i Finland. Kommunen, som er einspråkleg finsk, har eit landareal på 872,2 km² og i kring 21 000 ibuarar. Vel 109 km² av arealet er dekt av vatn, byen er omgjeven av innsjøsystema Saimen og Päijänne.
Kyrkja er frå 1627, byen Idensalmi fekk bystatus i 1891. Tre innsjøruter møtest i byen, som også er knutepunkt for Savolaxbana og jarnbanene til Ylivieska og Kontiomäki. Næringslivet omfattar fleire industriar og eksportbedrifter; mellom anna sagbruk, metallindustri og Olvi bryggeri. Fleire museum ligg i byen, mellom dei Arabia si kaffikoppsamling, bryggerimuseum, naturvitskapleg museum, poststempelmuseum, lokalhistorisk museum og Juhani Aho-museet.
Sehaff
Sehaff er ein landsby i Dhofar guvernement, sørvest i Oman.
Mount Liotard
Mount Liotard er eit fjell, 2225 moh, som ligg halvvegs mellom Mount Gaudry og Mount Ditte sør på Adelaide Island. Det vart oppdaga og først kartlagd av Den franske antarktisekspedisjonen i 1909. Det vart kartlagd på ny i 1948 av Falkland Islands Dependencies Survey (FIDS) og vart namngjeven av United Kingdom Antarctic Place-Names Committee (UK-APC) etter Andre F. Liotard, ein fransk observatør med FIDS i 1947-48 og leiar for Den franske antarktisekspedisjonen, 1949-51,
Tschingelsee
Tschingelsee er ein innsjø i Kiental i kantonen Bern i Sveits. Han vart danna i Tschingelalp i 1972 etter eit uvêr og området er i dag eit naturreservat.
Bjønnbroddfamilien
Bjønnbroddfamilien (Tofieldiaceae) er ein plantefamilie i vassgroordenen.
Slekter
Familien har ei slekt som er registrert i Noreg:
Vollgrav
Vollgrav er ei brei fordjuping i jorda som ofte er fylt med vatn, og som omgjev muren til ein festning, borg eller liknande. Ofte førte ei vindebru over vollgrava.
Frå 1800-talet medførte ny forsvarsstrategi at vollgraver blei umoderne, og gamle vollgraver blei mange stader fylte igjen eller gjort om til parkområde. I Tivoli i København er ein del av tivoliet opphavleg ei vollgrav.
Andrews Point
Andrews Point er eit nes mellom Hackapike Bay og Inverleith Harbour på nordaustkysten av Île Anvers i Antarktiske Arkipel. Det vart kartlagd og namngjeve i 1927 av mannskap på RRS «Discovery II» under Discovery Investigations RRS «Discovery».
Mari Fasting
Mari Fasting er ein norsk tidlegare orienteringsløpar frå Moss. Ho var del av det norske stafettlaget som vann VM-gull i 2013. Under VM 2015 tok ho to sølvmedaljar, den eine i klassisk løype og den andre i stafett. Tre år tidlegare fekk ho VM-bronse i stafett.
Aktiv
Etter ho vann langdistansen og stafetten ved junior-VM 2005, var Fasting frå 2006 ein av dei beste norske orienteringsløparane på kvinnesida. Åra 2010-15 vart ho noregsmeister 3 gongar på klassisk-distansen, 2 gongar på langdistansen og like mange gongar på mellomdistansen, samt 4 gongar i stafett og ein gong i nattorientering.
Under 2012-VM vann Fasting, Silje Jahren og Anne Margrethe Hausken bronse på stafetten. Året etter vann Noreg VM-stafetten under meisterskapen ved Tampere. Heidi Bagstevold opna for Noreg, før Fasting og til sist Anne Margrethe Hausken sikra norsk triumf. Ved VM 2015 i Inverness sprang Fasting inn til sølvmedalje på klassisk-distansen, langt bak suverene Ida Bobach frå Danmark. Meisterskapen i Skottland avslutta Fasting med å vinne stafett-sølv i lag med nemnde Bagstevold og Hausken.
Ejbeh
Ejbeh (òg kalla Ejbaa, 'Ijbi‘, Ijba‘, arabisk اجبع) er ein landsby i Zgharta distrikt i Nord guvernement i Libanon. Innbyggjarane er maronittiske katolikkar.
Oppdal kyrkje
Oppdal kyrkje er ei krosskyrkje i Vangslia, vest for Oppdal sentrum (Trøndelag).
Det stod ei stavkyrkje vigsla til den heilage Edmund på staden i mellomalderen. Dagens kyrkje vart oppført av byggmeistrane Ole Jonsen Hindrum og Nils Olsen og innvigd 12. mars 1651. Det er ei lafta krosskyrkje. Det har gjennom historia vore mange problem med takryttaren, som er for tung for konstruksjonen. Fundamentet vart forsterka i 1674, men det har ikkje vore nok.
Kyrkja har våpenhus på vestre og nordre krossarm og sakristi i aust samt gallerioppgang i hjørnet mellom nordre og austre. I vest er eit dåpsventerom i stavverk frå slutten av 1100-talet som skal ha vore ein del av Edmundskyrkja.
Kyrkja har hatt utvendig panel sidan 1684. I 1884 vart også innerveggane kledd med panel, og kyrkja vart pussa opp etter samtidas smak. Så vart ho restaurert på 1950-talet. I 2008–14 har kyrkja vorte omfattande restaurert etter å ha vore angripen av råte. Kyrkja er kvit i dag, men har skifta farge fleire gonger opp gjennom historia.
Simonovklosteret
Simonov-klosteret (russisk Симонов монастырь) er eit russisk-ortodoks kloster i Moskva. Klosteret vart grunnlagt i 1370 av ein munk som heitte Fjodor. Klosteret ligg/låg vakkert til eit lite stykke frå breidda av Moskva-elva. Mange poetar, forfattarar og målarar har late seg inspirere av bygningane. I dag ligg klosteret innebygt av andre by-bygnader.
Barrios Rocks
Barrios Rocks er ei lita gruppe skjer som ligg kring 2 km vest for Toro Point på Trinityhalvøya. Namnet «Islote Barrios» vart gjeve av Den første chilenske antarktisekspedisjonen (1947–48) etter general Guillermo Barrios Tirado, forsvarsminsister som støtta ekspedisjonen. Flyfotografi av skjera syner at det er tre små skjer som ligg ved sidan av kvarandre.
Bjønnbroddslekta
Bjønnbroddslekta (Tofieldia) er ei planteslekt i bjønnbroddfamilien.
Corsico
Corsico er ein by og ein kommune i provinsen Milano i Lombardia-regionen i Italia. Kommunen har i kring 34 000 ibuarar og dekker eit areal på 5,42 km². Corsico grensar opp mot provinshovudstaden Milano, på sørvestsida av storbyen.
Fraydiss
Fraydiss er ein landsby i Zgharta distrikt i Nord guvernement i Libanon.
Yoshihiro Natsuka
Yoshihiro Natsuka er ein tidlegare japansk fotballspelar.
Angot Point
Angot Point er eit nes heilt sør på Hoseason Island i Antarktiske Arkipel. Det vart namngjeve av Den franske antarktisekspedisjonen under Jean-Baptiste Charcot, 1903–05, etter Alfred Angot, som var underdirektør i Den franske meteorlogitenesta og eit medlem av rådet som publisert dei vitskaplege resultata frå ekspedisjonen.
Ben Vorlich ved Loch Lomond
Ben Vorlich (skotsk-gælisk Beinn Mhùrlaig) er eit fjell i Skottland mellom Loch Lomond i sør og Loch Sloy. Det er ein av Arrochar Alps, men ligg fråskild dei andre toppane i fjellkjeda. Fjellet har ei høgd på 943 meter over havet.
Shuhayt
Shuhayt er ein landsby i Dhofar guvernement, sørvest i Oman.
Målaren Jonas Lie
Jonas Lie var ein norsk-amerikansk målar. Han er særleg kjend for fargerike måleri av New England-kysten og byprospekt i New York City.
Mellom 1901 og minneutstillinga i 1940 vart Lie sine verk utstilt i det ganske USA. I 1905 viste Lie fram 34 bilete i Brooklyn Museum of Art og i åra fram til 1938 Lie hadde han 57 separatutstillingar, med vekslande frå 12 til 45 måleri. Han deltok i viktige årlege og to-årlege utstillingar på National Academy of Design, Pennsylvania Academy of the Fine Arts, Art Institute of Chicago og Corcoran Gallery of Art i Washington DC, så vel som i dei fleste verdsutstillingane.
Jonas Lie skildra ofte hav, kanalar og båtar i dramatiske omgjevnader og i kraftige fargetonar. Han vart kjend for sine fargerike impresjonistiske scener av hamner og fyr, måla gjennom dei mange somrane han heldt til på kysten av New England eller Canada.
Tuetenseeli
Tuetenseeli er ein innsjø i Menznau i kantonen Luzern i Sveits. Han har eit overflateareal på 2,15 ha. Innsjøen og dei omliggande myrområda er ein del av eit naturreservat.
Kunsthøgskolen i Oslo
Kunsthøgskolen i Oslo, forkorta KHiO, er den største kunsthøgskulen i Noreg med om lag 500 studentar og 200 tilsette. Skulen tilbyr treårig bachelorstudium, toårig masterstudium og årsstudium. Ein kan få undervisning i emna biletkunst, kunst og handverk (tidlegare kalla kunstfag), design, teater, dans, opera og scenografi. Rektor er Cecilie Broch Knudsen.
Kunsthøgskolen i Oslo er ein av dei to sjølvstendige nasjonale institusjonane som tilbyd høgare utdanning innan visuell kunst og design. Den andre er Kunsthøgskolen i Bergen. Kunsthøgskolen i Oslo tilbyr også høgare utdanning innan scenekunst.
KHiO vart samla ved opninga av siste byggetrinn på den gamle Seglduksfabrikken på Grünerløkka, ved semesterstart 30. august 2010.
Historie
Kunsthøgskolen i Oslo vart skipa 1. august 1996 gjennom samanslåinga av fem sjølvstendige høgskular:
I 2003 vart dei tre scenekunstavdelingane samla i eitt fakultet, Fakultet for scenekunst. Same året vart avdelinga Statens håndverks- og kunstindustriskole (SHKS) delt i to avdelingar, Avdeling Design og Avdeling Kunstfag. I 2005 vart Statens kunstakademi og SHKS samanslegne til Fakultet for visuell kunst, og avdeling for design blei til Fakultet for design.
Stortinget fatta vedtak om full samlokalisering. I 2003 flytta scenekunstutdanningane dans, teater, opera og scenografi inn i nye lokale på Grünerløkka. Resten av utdanningane innan visuell kunst og design flytta inn i andre byggetrinn 30. august 2010 på same campus ved tidlegare Christiania Seildugsfabrik ved Akerselva, der Galleri Seilduken også er oppretta. Arkitekten bak byggetrinn 1 er Samark AS, medan Lund Hagem Arkitekter AS og Søyland Arkitekter AS står bak byggetrinn 2. Det totale arealet er på 40 000 kvadratmeter brutto.
Peter Butenschøn var rektor ved Kunsthøgskolen fram til 1. august 2007, då tidlegare rektor ved Einar Granums kunstfagskole, Cecilie Broch Knudsen overtok som rektor.
Shinkichi Kikuchi
er ein tidlegare japansk fotballspelar.
Lag Tuleritg
Lag Tuleritg er ein innsjø ved Flims i kantonen Graubünden i Sveits. Lag Tuleritg ligg nær Caumasee. Innsjøen tørkar heilt inn om hausten og vert verande tørr fram til smeltevatnet frå fjella omkring fyller han opp att i kring mai.
Orca Peak
Orca Peak er ein fjelltopp, 395 moh, som ligg vest for Grytviken på nordkysten av Sør-Georgia. Namnet vart først nedskrive på eit kart av Admiralitetet frå 1930.
Mount Normann
Mount Normann er eit fjell, 1240 moh, som ligg 1,5 km nord for Smaaland Cove ved sørenden av Sør-Georgia. Fjellet har vore nedteikna på kart sidan 1930-åra. Det vart kartlagd av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter Wilhelm Normann (1870-1939), ein tysk kjemikar, som forska på ein prosess som gjorde at ein i 1907 kunne herde kvalolje.
Mount Machatschek
Mount Machatschek er eit markant, hovudsakleg snødekt fjell nord på Adelaide Island, kring 14 nautiske mil (26 km) sørvest for Mount Velain. Det vart kartlagd frå flyfoto tekne av Ronne antarktiske forskingsekspedisjon (RARE) (1947–48) og Falkland Islands and Dependencies Aerial Survey Expedition (FIDASE) (1956–57). Det vart namngjeve av United Kingdom Antarctic Place-Names Committee (UK-APC) etter Fritz Machatschek (1876–1957), ein austerriksk geomorfologist som i lag med E. von Drygalski skreiv Gletscherkunde i 1942.
Haret Al Fawar
Haret Al Fawar er ein landsby i Zgharta distrikt i Nord guvernement i Libanon.
Haret Al Fawar ligg ved foten av fjellet Terboul, 200 meter over havet.
Ben Vrackie
Ben Vrackie (skotsk-gælisk Beinn a' Bhreacaidh) er eit fjell i Perthshire i Skottland. Det ligg nord for byen Pitlochry og har ei høgd på 841 meter over havet.
Kronstad stasjon
Kronstad stasjon, frå 1913 til 1921 Krohnstad stasjon, er ein nedlagd stasjon på ei nedlagd strekning av Vossabanen på Kronstad i Årstad i Bergen. Stasjonen vart opna 26. mai 1913 som Krohnstad stasjon. I april 1921 skifta han namn til Kronstad stasjon. Noregs statsbanar kjøpte i 1911 stasjonsbygningen, som tidligare hadde vore bustadhus, og brukte bygningen som kontor fram til bygningen var omgjort til stasjon.
Stasjonsbygningen på Kronstad vert no nytta som driftssentral for Bybanen. I tillegg til at stasjonsbygninga hyser driftssentralen, har stasjonen sporsamband med Kronstad depot for Bybanen, der bybanesporet er kopla på det ordinære jarnbanenettet til Jernbaneverket over det sidesporet frå Bergen stasjon som var ei strekning av Vossabanen (Bergensbanen) før Ulrikstunnelen var klar til bruk.
Beaver Rocks
Beaver Rocks er ei gruppe holmar som ligg 3,5 km utanfor eit punkt halvvegs mellom Notter Point og Kapp Kjellman på Trinityhalvøya. Dei vart namngjevne av UK Antarctic Place-Names Committee etter de Havilland Beaver, ein flytype nytta av British Antarctic Survey.
Mount Paterson
Mount Paterson er eit fjell, 2195 moh, som ligg 3 km nord-nordvest for Mount Carse i Salvesen Range på Sør-Georgia. Det vart kartlagd av South Georgia Survey i perioden 1951-57, og kalla opp etter Stanley B. Paterson, som var assisterande landmålar av SGS, 1955-56.
Kokkola
Karleby, finsk Kokkola, er ein bykommune i landskapet Mellersta Österbotten (finsk: Keski-Pohjanmaa) i Finland. Byen, som ligg ved Bottenvika, har eit landareal på 1492,5 km² og knapt 48 000 ibuarar (2021). Kommunen er tospråkleg, 84 prosent av befolkninga er finsktalande og 13 prosent er svensktalande.
Cape Astrup
Cape Astrup er eit bratt, mørkt nes på nordenden av Wiencke Island i Antarktiske Arkipel. Det vart oppdaga av Belgica-ekspedisjonen, 1897–99, og vart namngjeve av Adrien de Gerlache etter Eivind Astrup, den norske arktiske polfararen som deltok på Robert Peary-ekspedisjonane til Grønland i 1891–92 og 1893–95.
Kokkola
Soge
Byen vart grunnlagd i 1620 under namnet Gamlakarleby. Opphavleg var det ein handels- og sjøfartsby. På 1900-talet kom ulike industriar i sving, noko som førte til stor auke i folketalet.
Samferdsle og næringsliv
Karleby har ferjesamband med Skelleftehamn i Sverige. I Yxpila/Ykspihlaja ligg ei av Finlands største uthamner med trelasteksport og oljeimport. Næringslivet er elles prega av sagbruk og trevareindustri, tekstil- og lervare-produksjon, kjemisk industri (svovelsyre), smelteverk (sink) og verkstadindustri.
Karleby/Kokkola er vennskapskommune med Averøy.
Wiley Post
Wiley Hardeman Post var ein amerikansk flygar i mellomkrigstida som var den første som flaug jorda rundt åleine. Han vart òg kjend for arbeidet sitt innan flyging i store høgder, og han var med og utvikla ei av dei første trykkdraktene.
Den 15. august 1935 vart Post og komikaren Will Rogers drepne då flyet hans havarerte under take-off frå ein lagune i nærleiken av Point Barrow i Alaska.
Flyet hans, «Winnie Mae», er stilt ut ved National Air & Space Museum i nærleiken av Foster Dulles International Airport i Chantilly, VA, og trykkdrakta hans er stilt ut same stad.
Fokker Trimotor
Fokker F.VII var eit mindre tre-motors høgvinga passasjerfly, produsert av Anthony Fokker sitt Atlantic Aircraft Company, og seinare på lisens av andre flyprodusentar, mellom anna Avro som Avro 618X (618 Ten). Den opphavlege modellen frå 1924 var eit ein-motors, høgvinga fly. Men frå 1925 vart flyet produsert som eit tre-motors fly, og kjend under namnet Fokker Trimotor.
F.VII, saman med den nesten identiske Ford Trimotor, var det flyet som var det sjølvsagde valet og som dominerte på rutene til dei tidlege amerikanske flyselskapa, inntil Boeing 247 og Douglas DC-2 kom på marknaden tidleg på 1930-talet.
Ei transportutgåve vart produsert for det amerikanske flyvåpenet under nemninga Atlantic C-2. Denne må ikkje forvekslast med den mykje seinare Grumman C-2 Greyhound.
Everybody's Rockin'
Everybody's Rockin' er det 15. studioalbumet til Neil Young, og kom ut i 1983. Albumet vart spelt inn med the Shocking Pinks (eit band som var skapt for innspelinga) og inneheld berre rockabilly-songar, både coverversjonar og originale songar. Albumet er berre 25 minuttar langt og det kortaste albumet til Young nokon gong. Everybody's Rockin' liknar ikkje i det heile på albumet som kom før, Trans frå 1982, som var eit synth-basert electro-rock album, og heller ikkje det som kom etter, Old Ways i 1985, som er eit reint countryalbum. Dette var typisk for Neil Young gjennom 1980-åra.
Bakgrunn
Young gjekk derfor i studio og produserte fleire songar i tidleg rock & roll-stil, mellom anna klassikarar frå sjangeren som Jimmy Reed sin «Bright Lights, Big City» og «Mystery Train», som vart spelt inn av Elvis Presley dei første åra hans på Sun Records. Han lagde òg nokre originale songar, som «Kinda Fonda Wanda», som han opphavleg hadde skrive for å underhalde kona. Young skreiv songen «Wonderin'» lenge før innspelinga av Everybody's Rockin'. Han går attende til minst After the Gold Rush-tida og vart spelt på dei akustiske solokonsertane hans på den tida.
I følgje Young skulle Everybody's Rockin' vere eit konseptalbum med to andre songar i tillegg, «Get Gone» og «Don't Take Your Love Away From Me», som i følgje Young ville gjeve The Shocking Pinks langt meir djupne.." Eit rasande Geffen Records avslutta derimot resten av innspelinga, og Young fekk ikkje lov å gjere ferdig albumet, og han gav det ut slik det var. Dei to siste songane kom seinare ut på samleplata Lucky Thirteen.
Young forklarte inspirasjonen for albumet i 1995, og sa at «det var ikkje akkurat noko djupe songar. Dei var alle overflatiske songar. Men du ser, ein gong var musikken slik som det, då alle popstjerner var slik. Og det var god musikk, verkeleg god musikk... Samt at det var ein måte å øydeleggje det eg alt hadde sett opp. Utan å gjere det, kunne eg ikkje gjort det eg gjer no. Om eg byggjer noko opp, så må eg systematisk rive det ned att før folk kan sei, 'Åh så det er slik me kan definere han.'»
Mottaking
Young fekk noko av den dårlegaste kritikken han har fått for Everybody's Rockin. New Musical Express skreiv «I det minste har Neil Young motstått freistinga å gå saman med Crosby, Stills and Nash att, sjølv om denne herjinga med rockabilly neppe er noko meir tilbakevendande enn det.»
Young sjølv har uttrykt at han liker albumet, og samanlikna det med Tonight's the Night frå 1975, men har òg innsett sanninga i nokre av den hardare kritikken: «Kva er eg? Dum? Trur verkeleg folk at eg syntes dette var det beste eg nokon gong har spelt inn. Eg er sjølvsagt klar over at det ikkje er det.»
Søksmål
Søksmålet slo tilbake mot Geffen, og eigaren David Geffen bad personleg om unnskulding til Young for søksmålet og for å ha blanda seg inn i arbeidet hans. Søksmålet gjorde at R.E.M., som var i ferd med å signere for Geffen, trekte seg og i staden signerte for Warner Bros.
Melodi Grand Prix 1998
Melodi Grand Prix 1998 var den 37. utgåva av Melodi Grand Prix, Noregs nasjonale uttaking til Eurovision Song Contest. Åtte finalistar deltok i finalen 28. februar 1998 som blei arrangert på NRK Marienlyst i Oslo. Vinnarlåten blei «All I Ever Wanted Was You», framført av Lars A. Fredriksen. Låten er komponert av David Eriksen med tekst av Per Kristian Ottestad. Lars A. Fredriksen representerte også Noreg i den internasjonale finalen i Birmingham, der han framførte låten på norsk under tittelen «Alltid sommer». Bidraget enda på 8. plass med 79 poeng.
Sendinga
For fjerde år på rad blei finalen sendt frå NRK Marienlyst, denne gong med Rune Gokstad og Øystein Bache som programleiarar. Øystein Bache leia også finalen i 1989. For første gong opna NRK for at bidraga kunne syngjast på andre språk enn norsk i den norske finalen. To av dei åtte finalistane blei framførte på engelsk, og «All I Ever Wanted Was You» var den første songen som blei framført på engelsk i ein norsk finale. «Winds of the Northern Sea» blei framført på norsk med engelsk refreng. Bakgrunnen for endringa var at NRK ville gjere tevlinga meir attraktiv for nye låtskrivarar.
Dette året inviterte NRK erfarne komponistar til å levere bidrag. Mellom anna hadde Ingrid Bjørnov skrive melodien «Som en engel», medan Ulf Risnes i Tre små kinesere hadde skrive «Bare du og jeg». G'stén, eller Åge Sten Nilsen, skulle seinare vinne tevlinga i 2005, som frontfigur i Wig Wam. Elisabeth Andreassen var attende i tevlinga og var storfavoritt med «Winds of the Northern Sea». Men tv-sjåarane ville heller ha «All I Ever Wanted Was You», og låten fekk toppoeng frå alle landsdelar. Fagjuryen hadde G'stén som favoritt. Great Garlic Girls underheldt i pausen med parodiar av tidlegare Eurovision-låtar.
Røysting
Resultatet blei avgjort av telefonrøyster som blei fordelt på fem regionar. Kvar region gav 1, 2, 3, 5, 7 og 10 poeng. I tillegg sat ein ekspertjury i studio som gav 2, 4, 6, 10, 14 og 20 poeng. Fagjuryen bestod av: Ellen Foss-Sørensen, Tor Milde, Finn Bjelke, Olve Brekke, Stein Dag Jensen og Silje Stang. Det kom inn rundt 63 000 telefonrøyster.
Hendingar
Gruppa Tre små kinesere mista ein spelejobb i Bø, fordi vokalist Ulf Risnes hadde levert eit av bidraga til Melodi Grand Prix. Tingingssjef Vidar Skeie ved Kroa i Bø meinte at bandet hadde «mista alt truverd». «Dette kan berre skje i Noreg,» svarte Risnes.
I sterk konkurranse med nye talentprogram som Stjerner i sikte, prøvde NRK å fornye Melodi Grand Prix. Derfor inviterte kanalen utvalde låtskrivarar og bad dei om ikkje å «ta på seg den vanlege MGP-hatten». Prosjektleiar Jon Ola Sand sa også at han ønskte å gjere tevlinga til den «mest attraktive staden å vise norsk mainstream popmusikk». Vinnaren fekk også ros, Dagbladet skreiv at «All I Ever Wanted Was You» ikkje var nokon dum låt å sende til Eurovision Song Contest. Også VG meinte beste melodi vann.
Før finalen var Elisabeth Andreassen usikker på om hun ville stille i tevlinga. Etter å ha rådført seg med platestudio og rådgivarar, bestemte ho seg for å stille til start. Dette var fjerde gong ho deltok i ein norsk finale, og første gong ho ikkje vann.
Også dette året blei det rapportert om problem med telefonrøystinga. Fleire tv-sjåarar melde frå om at dei ikkje fekk røysta, men Telenor avviste at dei hadde hatt tekniske problem. Den dåverande kapasiteten var på 6000 samtalar i minuttet, og Telenor rekna med at rundt 440 000 ikkje kom gjennom i telefonrøystinga. Rundt 63 000 røyster blei registrerte, omtrent det same om året før. Dette var også første gong norske sjåarar kunne telefonrøyste i den internasjonale finalen. 1 271 000 sjåarar såg den norske finalen, 37 000 færre enn året før.
Will Rogers
William Penn Adair «Will» Rogers var ein amerikansk cowboy, vaudeville-utøvar, humorist, spaltist, samfunnsdebattant, og scene- og filmskodespelar.